
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II
42. St-2765/2018-7


R E P U B L I K A   H R V A T S K A

R J E Š E N J E

Trgovački sud u Zagrebu, po sucu pojedincu Hrvoju Lukšiću, kao stečajnom sucu, po prijedlogu predlagatelja Financijske agencije, Regionalni centar Zagreb, Trg svibanjskih žrtava 1995. br. 1, OIB: 85821130368, za otvaranje stečajnog postupka nad dužnikom PELETI BIČANIĆ j.d.o.o. za proizvodnju, trgovinu i usluge, Puska, Puska 130, OIB: 84512668545, dana 25. ožujka 2019.g.,

r i j e š i o   j e:

Obustavlja se stečajni postupak nad stečajnim dužnikom PELETI BIČANIĆ j.d.o.o. za proizvodnju, trgovinu i usluge, Puska, Puska 130, OIB: 84512668545.

Obrazloženje

Financijska agencija je podnijela prijedlog za otvaranje stečajnog postupka nad dužnikom PELETI BIČANIĆ j.d.o.o. za proizvodnju, trgovinu i usluge, Puska, Puska 130, OIB: 84512668545, temeljem čl. 110. st. 1. SZ-a („Narodne novine“, broj 71/15).
Spisu prileži potvrda FINE iz koje proizlazi da na dan izdavanja potvrde 18. veljače 2019., dužnik više nije u blokadi te da nema nepodmirenih obveza.
Prema odredbi čl. 6 st. 2 SZ-a, smatrat će se da je dužnik nesposoban za plaćanje ako u očevidniku redoslijeda osnova za plaćanje ima evidentirane neizvršene osnove za plaćanje u razdoblju duljem od 60 dana, a koje je trebalo na temelju valjanih osnova za plaćanje, bez daljnjeg pristanka dužnika, naplatiti s bilo kojeg od njegovih računa. Prema stavku 3. istog članka predmnijeva iz stavka 2. neće se primijeniti, ako dužnik tijekom prethodnog postupka podmiri sve tražbine koje je trebalo na temelju valjanih osnova za plaćanje naplatiti sa svih njegovih računa. Podmirenje tražbina dužnik može dokazivati samo javnom ili javno ovjerovljenom ispravom ili potvrdom Financijske agencije.
Kako iz rezultata postupka proizlazi da je dužnik u cijelosti podmirio dug te je vjerovnik povukao prijedlog za otvaranje stečajnog postupka, to po ocjeni suda ne postoji stečajni razlog nesposobnosti za plaćanje naveden u prijedlogu za otvaranje stečajnog postupka.
Prema čl. 128. st. 9. SZ-a, ako se utvrdi da je dužnik do završetka prethodnog postupka postao sposoban za plaćanje, postupak će se obustaviti. U konkretnom slučaju nije bilo uvjeta za obustavu postupka zbog povlačenja prijedloga za otvaranje stečajnog postupka od strane vjerovnika, budući da se radi o postupku koji je pokrenut prije stupanja na snagu izmjena Stečajnog zakona („Narodne novine“, broj 104/17). Naime, prema čl. 37. st. 1. ZID SZ-a („Narodne novine“, broj 104/17) postupci u tijeku dovršit će se prema odredbama zakona koji je bio na snazi u vrijeme njihova pokretanja osim ako je kojim člankom drugačije propisano. Odredba čl. 5. ZID SZ-a („Narodne novine“, broj 104/17) ne primjenjuje se na ovaj slučaj, pa je temeljem čl. 128. st. 9. SZ-a valjalo obustaviti postupak i riješiti kao u izreci.

U Zagrebu, 25. ožujka 2019.g.

SUDAC:
Hrvoje Lukšić, v.r.

Za točnost otpravka-ovlašteni službenik
Sara Draganjac


UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.


image1.png




